CELEX: 62021TN0310
Language: fi
Date: 2021-06-02 00:00:00
Title: Asia T-310/21: Kanne 2.6.2021 – Air Canada v. komissio

19.7.2021   
            
            
               FI
            
            
               Euroopan unionin virallinen lehti
            
            
               C 289/48
            
         
      Kanne 2.6.2021 – Air Canada v. komissio
      (Asia T-310/21)
      (2021/C 289/65)
      Oikeudenkäyntikieli: englanti
      
         Asianosaiset
      
      
         Kantaja: Air Canada (Saint-Laurent, Quebec, Kanada) (edustajat: asianajajat T. Soames, I.-Z. Prodromou-Stamoudi ja T. Johnston, barrister)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  määräämään, että Euroopan unionin, jota edustaa komissio, on korvattava vahinko, joka Air Canadalle on aiheutunut siitä, että komissio jätti maksamatta viivästyskorot ja koronkorot, jotka on maksettava SEUT 266 artiklan ensimmäisen kohdan mukaisesti 16.12.2015 annetun tuomion Air Canada v. komissio (asia T-9/11) täytäntöönpanotoimenpiteenä ja että se on näin ollen maksettava SEUT 266 artiklan toisen kohdan, SEUT 268 artiklan ja SEUT 340 artiklan toisen kohdan mukaisesti seuraavat määrät:
                  
                              —
                           
                           
                              viivästyskorkoa vastaava määrä eli 21 037 500,00 euron summalle Euroopan keskuspankin perusrahoitusoperaatioihinsa 1.11.2010 soveltaman korkokannan (joka on 1 prosentin) mukaan laskettava korko, korotettuna 3,5 prosenttiyksiköllä, liittyen ajanjaksoon 10.2.2011-8.2.2016, josta on vähennettävä 468 540,80 euron taattu vähimmäistuotto, joka on jo maksettu, jolloin maksettavaksi määräksi saadaan 4 264 896,70 euroa, tai vaihtoehtoisesti unionin yleisen tuomioistuimen asianmukaiseksi katsoman korkokannan mukaan laskettava korko
                           
                        
                              —
                           
                           
                              määrä, joka vastaa viivästyskorkoa, joka on laskettava 4 264 896,70 euron summalle, liittyen ajanjaksoon, joka alkaa 9.2.2016 ja päättyy korkovaatimuksen esittämispäivänä (4.2.2021), Euroopan keskuspankin perusrahoitusoperaatioihinsa 1.11.2010 soveltaman korkokannan (joka on 1 prosentin) mukaan, korotettuna 3,5 prosenttiyksiköllä, jolloin maksettava määrä on 958 550,14 (tai vaihtoehtoisesti unionin yleisen tuomioistuimen asianmukaiseksi katsoman korkokannan ja ajanjakson mukaan laskettava korko), ja
                           
                        
                              —
                           
                           
                              määrä, joka vastaa korkovaatimuksen esittämispäivänä maksamattomalle summalle laskettavaa koronkorkoa (4 264 896,70 euroa + 958 550,14 euroa = 5 223 446,84 euroa, tai unionin yleisen tuomioistuimen asianmukaiseksi katsoman määrän) liittyen ajanjaksoon, joka alkaa 5.2.2021 ja päättyy päivänä, jona komissio maksaa takaisin Air Canadalle korkoja vastaavat määrät, jotka on laskettava Euroopan keskuspankin perusrahoitusoperaatioihinsa 1.11.2010 soveltaman korkokannan (joka on 1 prosentin) mukaisesti, korotettuna 3,5 prosenttiyksiköllä, tai vaihtoehtoisesti unionin yleisen tuomioistuimen asianmukaiseksi katsoman ajanjakson ja korkokannan mukaan laskettava korko.
                           
                        
            
                  —
               
               
                  lisäksi ja/tai vaihtoehtoisesti kumoaa riidanalaisen päätöksen, ja
               
            
                  —
               
               
                  velvoittaa komission vastaamaan kantajalle aiheutuneista oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, että Euroopan unioni on sopimussuhteen ulkopuolisessa vastuussa siitä, että se maksaa tietyt summat maksamatta olevia korkoja. Kantaja katsoo, että komissio maksoi sille 8.2.2016 korkosumman, joka kuvasti taattua tuottoa kantajan 10.2.2011 suorittamasta väliaikaisesta maksusta. Kantaja väittää, että taattu tuotto ei kuvastanut summia, jotka kantajalle oli maksettava viivästyskorkoina. Kantaja väittää näin ollen, että komissio menetteli SEUT 268 artiklan vastaisella tavalla, ja se vaatii, että komissio on velvoitettava maksamaan viivästyskorko ja koron korko.
               
            
                  2)
               
               
                  Toinen kanneperuste, joka perustuu väitteelle, että korkohakemuksen tekemistä ei ollut rajoitettu ajallisesti ja että unionin yleisen tuomioistuimen on näin ollen kumottava 25.3.2021 päivätty päätös. (1)
                  
               
            
         (1)  Ares (2021)2113744, 25.3.2021.